gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4800, del 19-07-2004 (2004/7493)

RESOLUCIÓ de 16 de juliol de 2004, del conseller de Presidència, per la qual cessa com a personal eventual la senyora Paula Sánchez de León Guardiola.
------------------------------------------------------------------------------------------------------------------------------------------------------

### Dades del document

Número de DOGV
:   4800

Data del DOGV
:   19-07-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/7493


Organisme emissor
:   Presidència de la Generalitat

Tipus de document
:   Resolució

RESOLUCIÓ de 16 de juliol de 2004, del conseller de Presidència, per la qual cessa com a personal eventual la senyora Paula Sánchez de León Guardiola. [2004/Q7493]
  
De conformitat amb el que disposa l'article 6 del Decret Legislatiu de 24 d'octubre de 1995, del Consell de la Generalitat, pel qual es va aprovar el Text Refós de la Llei de la Funció Pública Valenciana, així com l'article 3 del Decret 349/1995, de 28 de novembre, del Consell de la Generalitat, sobre regulació del personal eventual al servici de l'administració del Consell de la Generalitat, i en virtut de la delegació d'atribucions continguda en el Decret 8/2003, de 26 de juny, del president de la Generalitat, resolc:
  
El cessament de la senyora Paula Sánchez de León Guardiola com a personal eventual adscrita al Gabinet del President de la Generalitat, i li agraïx els servicis prestats.
  
El present cessament tindrà efectes des de la data de la present resolució.
Diari Oficial de la Generalitat Valenciana


Sumari del DOGV 4855, del 04-10-2004 (2004/9712)

Informació pública del projecte de pavimentació del Camí de Manyes.
-------------------------------------------------------------------

### Dades del document

Número de DOGV
:   4855

Data del DOGV
:   04-10-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/9712


Organisme emissor
:   Ajuntament de Torrent

Tipus de document
:   Anunci

Informació pública del projecte de pavimentació del Camí de Manyes. [2004/M9712]
  
Per Decret de l'Alcaldia número 1.843, de data 4 d'agost de 2004, s'ha aprovat el projecte de pavimentació del Camí de Manyes, que té per objecte definir les obres de rehabilitació del ferm del camí que es troba en alguns trams defectuós, existint fissures i descarnaments, que ha sigut redactat per l'enginyer tècnic industrial municipal Francisco Pérez Villaplana.
  
Contra el present decret, que posa fi a la via administrativa, podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des del dia següent a la notificació d'este, sense perjuí que puga exercir qualsevol altre que estime pertinent.
  
No obstant això, de conformitat amb el que disposen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, podrà interposar potestativament recurs de reposició davant el mateix òrgan autor de l'acte, en el termini d'un mes, comptat a partir del dia següent al de la recepció de la present notificació.
Diari Oficial de la Generalitat Valenciana


Sumari del DOGV 4673, del 20-01-2004 (2004/192)

RESOLUCIÓ de 19 de desembre de 2003, del Rectorat de la Universitat Jaume I de Castelló, per la qual s'acorda fer públic el pressupost d'aquesta Universitat per a l'exercici econòmic 2004.
--------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2003/12/19/(1)/dof/vci/html**

### Dades del document

Número de DOGV
:   4673

Data del DOGV
:   20-01-2004

Secció del DOGV
:   I. DISPOSICIONS GENERALS

Número del document
:   2004/192


Data del document
:   19-12-2003

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * Universitat Jaume I
    * legislació
    * universitat
    * pressupost

RESOLUCIÓ de 19 de desembre de 2003, del Rectorat de la Universitat Jaume I de Castelló, per la qual s'acorda fer públic el pressupost d'aquesta Universitat per a l'exercici econòmic 2004. [2004/X192]
  
El Consell Social de la Universitat Jaume I de Castelló, en la sessió plenària del dia 18 de desembre de 2003, va acordar aprovar el pressupost d'aquesta Universitat per a 2004, les seues bases d'execució i de gestió, en compliment de l'article 154 dels Estatuts d'aquesta Universitat i de l'article 14.2 de la Llei orgànica 6/2001, de 21 de desembre, d'Universitats (Boletín Oficial del Estado de 24 de desembre de 2001).
  
Per tant, i per complir el que estableix l'article 81.2 de la Llei orgànica 6/2001, aquest Rectorat resol:
  
Fer públic en el Diari Oficial de la Generalitat Valenciana el pressupost d'aquesta Universitat per a 2004, juntament amb les seues bases d'execució i de gestió i tots els documents que integren el seu expedient, el resum per capítols del qual figura en l'annex d'aquesta resolució.


Còpia Permalink ELI
Diari Oficial de la Generalitat Valenciana


Sumari del DOGV 4676, del 23-01-2004 (2004/257)

Informació pública de l'aprovació inicial del catàleg d'arbres singulars del terme municipal.
---------------------------------------------------------------------------------------------

### Dades del document

Número de DOGV
:   4676

Data del DOGV
:   23-01-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/257


Organisme emissor
:   Ajuntament de L'Alfàs del Pi

Tipus de document
:   Anunci

Informació pública de l'aprovació inicial del catàleg d'arbres singulars del terme municipal. [2004/X257]
  
Aprovat inicialment pel Ple de l'Ajuntament en sessió de 30 de desembre de 2003, el catàleg d'arbres singulars del terme municipal de l'Alfàs del Pi, s'obri un període d'informació pública per termini d'un mes, per mitjà de la inserció d'este edicte en el Diari Oficial de la Generalitat Valenciana i en un diari no oficial d'àmplia difusió, d'acord amb el que establix l'art. 38 de la LRAU i art. 168 a 171 del Reglament de Planejament, perquè qualsevol persona física o jurídica puga examinar l'expedient de referència (GU 114/03 de l'Àrea d'Urbanisme), i formular les al·legacions que estime pertinents.
  
L'Alfàs del Pi, 12 de gener de 2004.- L'alcalde-president: Gabriel Such Pérez.
Diari Oficial de la Generalitat Valenciana


Sumari del DOGV 4878, del 08-11-2004 (2004/11975)

Notificació a María Izquierdo Orts. Expedient número V-DANU-099/2004.
---------------------------------------------------------------------

### Dades del document

Número de DOGV
:   4878

Data del DOGV
:   08-11-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/11968


Organisme emissor
:   Institut Valencià d'Habitatge, SA

Tipus de document
:   Anunci

Notificació a María Izquierdo Orts. Expedient número V-DANU-099/2004. [2004/M11162]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica als interessats que es relacionen, que s'ha incoat expedient administratiu de desnonament per no utilitzar els habitatges com a domicili habitual i permanent.
  
Els interessats, per a coneixement i constància del contingut íntegre de l'expedient, podran comparéixer a les oficines de l'Institut Valencià d'Habitatge, SA, a l'avinguda de la Plata, número 50, baix, de València, en horari de 09.00 a 13.00 hores, de dilluns a divendres, excepte festius, disposant d'un termini, a tal fi, de 15 dies hàbils.
  
Expedient: V-DANU-099/2004
  
Adjudicatària: María Izquierdo Orts
  
Codi habitatge: 4300040041
  
Adreça: Pintor Parra, número 1, porta 2ª
  
Localitat: València
  
Règim de cessió: accés diferit a la propietat
  
Data del plec de càrrecs: 24 de setembre de 2004
Diari Oficial de la Generalitat Valenciana


Sumari del DOGV 4746, del 05-05-2004 (2004/4172)

Informació pública de l'extracte de la convocatòria i bases específiques per a la cobertura en propietat de tres places de personal laboral: 1 oficial 1ª de fontaneria, un oficial 1ª de zones verdes i un zelador del poliesportiu.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4746

Data del DOGV
:   05-05-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/4172


Data del document
:   20-04-2004

Organisme emissor
:   Ajuntament dels Poblets

Tipus de document
:   Convocatòria

Descriptors 

:   * Poblets, els
    * personal de serveis
    * concurs administratiu
    * administració local

Informació pública de l'extracte de la convocatòria i bases específiques per a la cobertura en propietat de tres places de personal laboral: 1 oficial 1.ª de fontaneria, un oficial 1.ª de zones verdes i un zelador del poliesportiu. [2004/4172]
  
Pel present edicte es fa constar que en el Butlletí Oficial de la Província d'Alacant, nº 88, de 17 d'abril de 2004, es va publicar l'edicte sobre la convocatòria i bases específiques per a la cobertura en propietat de tres places de personal laboral: 1 oficial 1.ª de fontaneria; un oficial 1.ª de zones verdes i un zelador del poliesportiu .
Diari Oficial de la Generalitat Valenciana


Sumari del DOGV 4756, del 19-05-2004 (2004/5078)

RESOLUCIÓ de 14 d'abril de 2004, de la Conselleria de Cultura, Educació i Esport, per la qual nomena Roberto Cremades Collado, membre del Ple del Consell Valencià d'Universitats.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   4756

Data del DOGV
:   19-05-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/5078


Data del document
:   14-05-2004

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * Consell Valencià d'Universitats
    * universitat

RESOLUCIÓ de 14 d'abril de 2004, de la Conselleria de Cultura, Educació i Esport, per la qual nomena Roberto Cremades Collado, membre del Ple del Consell Valencià d'Universitats. [2004/E5078]
  
La Llei 5/2002, de 19 de juny, de la Generalitat Valenciana, crea el Consell Valencià d'Universitats i la Comissió Valenciana d'Acreditació i Avaluació de la Qualitat en el Sistema Universitari Valencià. En l'article 7.1 disposa la composició del Ple del Consell Valencià d'Universitats i en l'article 8.1 disposa que els membres del Ple del Consell Valencià d'Universitats que no ho siguen per raó del seu càrrec, seran nomenats pel conseller competent en matèria d'universitats, prèvia designació per l'òrgan corresponent.
  
En virtut d'això i fent ús de les atribucions que em conferix l'article 35 de la Llei 5/1983, de 30 de desembre, de Govern Valencià, resolc:
  
Primer
  
Nomenar com a membre del Ple del Consell Valencià d'Universitats a Roberto Cremades Collado, designat com a representant dels estudiants de la Universitat Miguel Hernández, en substitució d'Irene Arias Navarro.
  
Segon
  
D'acord amb el que establix l'article 8.1 de la Llei 5/2002, de 19 de juny, de la Generalitat Valenciana, el nou membre serà nomenat pel període restant de mandat del membre que ha cessat.
  
Disposicions finals
  
Primera
  
La present resolució entrarà en vigor el mateix dia de la publicació en el Diari Oficial de la Generalitat Valenciana.
  
Segona
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 16 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura, Educació i Esport en el termini d'un mes, a comptar des de l'endemà de la publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos, a comptar des de l'endemà de la publicació.
Diari Oficial de la Generalitat Valenciana


Sumari del DOGV 4747, del 06-05-2004 (2004/4185)

RESOLUCIÓ de 20 d'abril de 2004, de la Universitat Jaume I, per la qual es nomena, en virtut de concurs públic, a Antonio Beltran Felip professor titular d'universitat en l'àrea de coneixement d'Àlgebra.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4747

Data del DOGV
:   06-05-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/4185


Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 20 d'abril de 2004, de la Universitat Jaume I, per la qual es nomena, en virtut de concurs públic, a Antonio Beltran Felip professor titular d'universitat en l'àrea de coneixement d'Àlgebra. [2004/E4185]
  
D'acord amb la proposta formulada per la comissió constituïda per a jutjar el concurs públic convocat per Resolució de la Universitat Jaume I, de 8 de novembre de 2001, per a la provisió de la plaça de professor titular d'universitat de l'àrea de coneixement d'Àlgebra (concurs 4/2001, plaça núm. 112/2001) i tenint en compte que el concursant proposat compleix els requisits establerts en l'apartat 2 de l'article 5 del Reial Decret 1888/1984, de 26 de setembre, aquest rectorat, fent ús de les atribucions que li confereix l'article 20 de la Llei Orgànica 6/2001, de 21 de desembre, de Universitats i altres disposicions que la despleguen, resol:
  
Nomenar a Antonio Beltran Felip, amb DNI 43061739-P, professor titular d'universitat en l'àrea de coneixement d'Àlgebra adscrita al Departament de Matemàtiques.
  
Castelló de la Plana, 20 d'abril de 2004.- El rector: Francisco Toledo Lobo.
Diari Oficial de la Generalitat Valenciana


Sumari del DOGV 4747, del 06-05-2004 (2004/4136)

Notificació a la Cooperativa Valenciana Ausiàs March. Expedient número TO-090-A/2003.
-------------------------------------------------------------------------------------

### Dades del document

Número de DOGV
:   4747

Data del DOGV
:   06-05-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/4136


Organisme emissor
:   Conselleria de Sanitat

Tipus de document
:   Anunci

Notificació a la Cooperativa Valenciana Ausiàs March. Expedient número TO-090-A/2003. [2004/E4136]
  
Per tal que tinga els efectes previstos i d'acord amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica la notificació següent:
  
«En relació amb l'autorització sanitària CC4906/V, que té per a l'activitat de menjador col·lectiu guarderia l'establiment propietat de la Cooperativa Valenciana Ausiàs March, situat al carrer de Sant Roc, 6, d'Aldaia, i a la vista de l'acta d'inspecció número 0498, de data 04.12.2002, en què consta que s'hi ha deixat d'exercir l'activitat.
  
Se'ls notifica que el director territorial de Sanitat els donarà de baixa en el cens d'establiments autoritzats per cessament de l'activitat.
  
No obstant això, tenen un termini de deu dies per a al·legar el que consideren convenient en el Centre de Salut Pública de Torrent, situat al carrer del Pintor Ribera, 28, si transcorre este termini sense contestació, farem el que s'indica més amunt.»
Diari Oficial de la Generalitat Valenciana


Sumari del DOGV 4668, del 13-01-2004 (2003/13773)

Rotlle d'apel·lació número 689/2003. Cèdula de notificació.
-----------------------------------------------------------

### Dades del document

Número de DOGV
:   4668

Data del DOGV
:   13-01-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/13831


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 689/2003. Cèdula de notificació. [2003/M13439]
  
La Secció Sisena de l'Audiència Provincial de València ha dictat, en el rotlle d'apel·lació número 689/2003, la sentència l'encapçalament i la part dispositiva de la qual són com seguix:
  
Sentència número 766.
  
President: Vicente Ortega Llorca.
  
Magistrats:
  
· Carmen Escrig Orenga.
  
· José Fandos Calvo.
  
València, 7 de novembre de 2003.
  
La Secció Sisena de l'Audiència Provincial de València, integrada pels senyors del marge, ha vist el present recurs d'apel·lació, interposat contra la sentència de data 12 de maig de 2003, dictada en les actuacions de juí verbal número 378 de 2002, tramitades pel Jutjat de Primera Instància número 25 de València, sobre responsabilitat extracontractual.
  
Han sigut parts en el recurs, com a apel·lant, la demandant Automanises, SL, representada per la procuradora Amparo Royo Blasco i defesa per la lletrada Rosalía Molina Hidalgo, i, com a apel·lats, els demandats David Montagud Martínez, no comparegut, Automoción Jumasa, SL i Juan Escobar Mondéjar, representats pel procurador Jesús Quereda Palop i defesos pel lletrat Miguel Alcalá Jiménez, i Talleres 2000 i Axa-Aurora Ibérica, SA, representades per la procuradora Verónica Bernabeu Pérez i defeses pel lletrat Francisco Pérez-Jorge y García.
  
És ponent Vicente Ortega Llorca, qui expressa el parer del tribunal.
  
Decidim:
  
1. Desestimem el recurs interposat per Automanises, SL.
  
2. Confirmem la sentència impugnada.
  
3. Imposem a la recurrent les costes d'esta alçada.
  
Quan pertoque, retorneu al jutjat de procedència les actuacions originals, amb certificació d'esta resolució perquè s'execute i es complisca.
  
Esta és la nostra sentència, que pronunciem, manem i firmem.
  
No es pot interposar recurs de cassació.
  
I perquè es publique en el Diari Oficial de la Generalitat Valenciana, per tal de notificar a la part incompareguda David Montagud Martínez.
Diari Oficial de la Generalitat Valenciana


Sumari del DOGV 4679, del 28-01-2004 (2004/679)

Informació pública de la suspensió de l'atorgament de llicències relatives a instal·lacions de caràcter ramader i agrícoles.
----------------------------------------------------------------------------------------------------------------------------

### Dades del document

Número de DOGV
:   4679

Data del DOGV
:   28-01-2004

Secció del DOGV
:   V. ALTRES ANUNCIS - E) MEDI AMBIENT

Número del document
:   2004/679


Organisme emissor
:   Ajuntament de Castellonet de la Conquesta

Tipus de document
:   Anunci

Informació pública de la suspensió de l'atorgament de llicències relatives a instal·lacions de caràcter ramader i agrícoles. [2004/F679]
  
El Ple de l'ajuntament, en la sessió del dia 30 de desembre de 2003, va adoptar l'acord següent:
  
De conformitat amb el que s'establix en els articles 57 de la Llei 6/1994, de 15 de novembre, Reguladora de l'Activitat Urbanística a la Comunitat Valenciana, així com el que s'establix en l'article 152 i següents del Reglament de Planejament de la Comunitat Valenciana, aprovat pel Decret 77/1996, de 16 d'abril, i en la mesura que en l'actualitat s'està redactant el Pla General d'Ordenació Urbana.
  
Suspendre, durant el termini d'un any, a tot el terme municipal, l'atorgament de llicències relatives a instal·lacions ramaderes, així com instal·lacions de caràcter agrícola, que sobrepassen els 24 metres quadrats, de conformitat amb el que s'establix en les normes subsidiàries de Castellonet de la Conquesta.
Diari Oficial de la Generalitat Valenciana


Sumari del DOGV 4683, del 03-02-2004 (2004/647)

ORDE de 5 de desembre de 2003, de la Conselleria de Sanitat, per la qual es modifica l'Orde de 20 de maig de 2003, de la Conselleria de Sanitat, per la qual es regula el reconeixement d'oficialitat dels cursos que en matèria de sanitat tinguen lloc a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2003/12/05/(2)/dof/vci/html**

### Dades del document

Número de DOGV
:   4683

Data del DOGV
:   03-02-2004

Secció del DOGV
:   I. DISPOSICIONS GENERALS

Número del document
:   2004/647


Data del document
:   05-12-2003

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * Escola Valenciana d'Estudis Per A la Salut
    * reconeixement de títols
    * legislació
    * ensenyament mèdic

ORDE de 5 de desembre de 2003, de la Conselleria de Sanitat, per la qual es modifica l'Orde de 20 de maig de 2003, de la Conselleria de Sanitat, per la qual es regula el reconeixement d'oficialitat dels cursos que en matèria de sanitat tinguen lloc a la Comunitat Valenciana. [2004/X647]
  
L'Orde de 20 de maig del 2003, de la Conselleria de Sanitat, regula el reconeixement d'oficialitat dels cursos que en matèria de sanitat tinguen lloc a la Comunitat Valenciana (DOGV núm. 4.529, de 24 de juny de 2003).
  
Diversos ajusts de competències introduïts pel Decret 116/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Sanitat (DOGV núm. 4.543 de 14 de juliol de 2003), han induït a la promulgació d'una modificació de l'Orde de 20 de maig de 2003.
  
Per això, de conformitat amb el que disposa l'article 5 del Decret 116/2003, d'11 de juliol, i la Llei 5/1983, de 30 de desembre, de Govern Valencià,
  
ORDENE
  
Article únic
  
Modificar l'article 4, que queda redactat de la manera següent:
  
?Una vegada reconeguda provisionalment l'oficialitat d'un curs, i sol·licitats els informes que, si és procedent, s'estimen oportuns per raó de la matèria del curs, el/la director/a de l'Escola Valenciana d'Estudis de la Salut dictarà una resolució definitiva sobre el reconeixement de l'oficialitat sol·licitat en el termini d'un mes.
  
Contra eixa resolució definitiva, podrà interposar-se recurs d'alçada davant el conseller de Sanitat en el termini d'un mes, comptador des de l'endemà de la notificació, segons que establixen els articles 114 i 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí de qualsevol altre recurs que poguera interposar-s'hi?.
  
València, 5 de desembre de 2003
  
El conseller de Sanitat,
  
VICENTE RAMBLA MOMPLET


Còpia Permalink ELI